Molaotheo wa Rephaboliki ya Afrika Borwa: Shejulu 1. Folakga ya Naha
Folakga ya naha e motopo o kgutlonnetsepa mme e bolelele bo fetang bophara ka halofo.
E ntsho, kgauta, tala, tshweu, bokgubedu ba tjhilisi le botala ba lehodimo.
E na le motako o motala wa sebopeho sa tlhaku ya Y, oo bophara ba ona bo nkang karolo ya bonngwe bohlanong. Mela e hare ya motako e qala hodimo le tlase ditlheng haufi le palo ya folakga, mme e kopane bohareng ba moeding o se nang letho.
Motako o motala o dikilwe ka hodimo le ka tlase ke bosweu, mme ho leba nqeng ya palo ya folakga, ke wa kgauta. Mebala ena e dikile nngwe leshomeng le metso e mehlanong ka bophara ba folakga.
Kgutlotharo e haufi le palo ya folakga e ntsho.
Motako o ka hodimo o tshekaletseng o bokgubedu ba tjhilisi, mme bo ka tlase bo botala ba lehodimo. Metako ena e na le bophara ba bonngwe borarong jwalo ka ba folakga.
Home Molaotheo wa Rephaboliki ya Afrika Borwa Shejulu 1. Folakga ya Naha